Christelik / Christian - Gebed / Prayer: Graffiti Boeke
Die krag van gebed wanneer jy vrees
60 gebede deur Stormie Omartian wat jou hart en gedagtes op God sal rig wanneer vrees jou oorweldig.
Daar is baie redes om bang te wes, maar God kan dit almal oorwin.
Vind die vrede waarna jy smag te midde van dinge wat jou bang maak met die hulp van hierdie versameling gebede uit Stormie Omartian se boek Die krag van gebed wanneer jy vrees. Elkeen van die 60 gebede word afgerond met 'n Skrifgedeelte wat jou sal help om jou hart en gedagtes op die waarheid van God se Woord te rig wanneer vrees jou oorweldig.
Of jy gekonfronteer word met die vrees vir verlies, verwerping of die toekoms, Die krag van gebed wanneer jy vrees - Gebedeboek sal jou die nodige inspirasie gee om kragtig tot God te bid.
Ook beskikbaar in Engels onder titel The Power of Praying ® Through Fear Book of Prayers
Stormie Omartian se boeke het al baie mense se lewens aangeraak en hulle gehelp om die krag van gebed te ervaar. Die hartroerende en kragtige gebede in Kragtige gebed deur God se Woord - Gebedeboek is saamgestel uit haar boek Kragtige gebed deur God se Woord.
Lesers sal deur hierdie boek God se stem en leiding ervaar van Genesis deur die Ou Testament tot by Jesus se lewe saam met die dissipels in die Nuwe Testament. Elke gebed van Stormie bring vir die lesers beskerming, persoonlike leiding en krag uit die Skrif en gee vir hulle bemoediging om elke dag vir God te leef. Hierdie handige boekie in sakpas-formaat is ideaal om mee te reis, in 'n handsak of tas te sit of om langs die bed te hou om soggens en saans daaruit te lees.
Kragtige gebed deur God se Woord - Gebedeboek is 'n wonderlike geskenk vir elke gelowige.
Gebede uit die hart
Baie mense het vrae oor presies wat om te bid en hoe om te bid. In Gebede uit die hart gee dr. Warren Wiersbe antwoorde op sommige van hierdie vrae terwyl hy ook ondersoek instel na hoekom en hoe God mense vra om te bid.
Gebede uit die hart bied praktiese hulpmiddels wat nuwe en ervare gelowiges help om gebed deel te maak van hulle daaglikse lewe. In hierdie boek sal hulle God se wil vir hulle gebedslewe ontdek, hoe hulle verhouding met God en ander mense hulle gebedslewe beïnvloed en wat dit beteken om vir hulle vyande te bid.
Met hierdie diep geestelike boek lei dr. Wiersbe lesers doelbewus weg van streng godsdienstige reëls oor gebed wat in die Bybelse tyd toegepas is. Hy moedig gelowiges eerder aan om vreugde te vind in God se teenwoordigheid terwyl hulle die daaglikse gewoonte beoefen om in gesprek met God te tree.
Intersessie met vreugde! Dit is die fokus van Vreugdevolle intersessie waarin Beni Johnson, vrou van die bekende Bill Johnson, haar persoonlike reis met jou deel en sy deur middel van haar opwindende avontuur die hartklop van die hemel vasvang.
Gevul met moderne ervarings en relevante antieke waarhede, leer jy:
- Hoe om 'n verskil te maak in die lewens van jou gesin, kollegas, nasie en die wêreld
- Dat mistieke ervarings vandag steeds van belang is
- Hoe om in tale te praat na kragtige intersessie kan lei
- Dat 'n offensiewe leefstyl nodig is
- Dat Jesus die perfekte voorbeeld van geluk was en dat ons 'n aardse voorbeeld moet stel
- Dat om verslaaf te wees aan God se teenwoordigheid troos en vrede bring aan gelowiges
Word geïnspireer en aangemoedig om jouself as interessor uit te leef deur die diepte van liefde en kennis wat in Vreugdevolle intersessie gedeel word.
Strategie vir gebed
Gebed beÂ-hoort jou eerste aanvalsplan te wees in die stryd van die lewe, nie jou laaste toevlug nie. En vir 'n geveg van hierdie kaliber het jy 'n doelgerigte strateÂ-gie nodig.
Strategie vir gebed bied vir lesers 'n aksieplan wat hulÂ-le sal lei van die eerste stap wat hulle moet neem tot op die vlak van 'n volwaardige en selfstandige geÂ-bedÂ-Â-soldaat:
Die beginÂ-stappe van 'n sterk gebedslewe -die krag en prioriteit van gebed
Die basiese opleiding - wanneer en waar om te bid
Ingesteldhede - soos gehoorsaamheid en volharding
Strategieë - hoe om te bid
Teikens - vir wie om te bid
Ammunisie - wat kan jy gebruik in jou gebede
Ekstra versterking - besprekingsÂ-vrae wat in groepe gebruik kan word
Strategie vir gebed sluit aan by die Kendrick-broers se fliek War Room. Dit is 'n hulpbron vir enigÂ-een wat vasberade is om as oorwinÂ-naars in gebed uit te styg.
Praktiese stappe om in gebed tot God te nader vir wysheid en leiding vir elke behoefte en in elke situasie.
Ons almal het moeilike vrae wat ons snags laat wakker lê. Ons almal het God se wysheid nodig om die ingewikkelde lewe te navigeer en verantwoordelikhede, probleme en verhoudings te bestuur. Jesus Christus, die bron van alle wysheid en kennis, is gereed om vir ons wysheid te gee as ons dit in gebed van Hom vra.
In Leer my bid, Here deel Daniel Henderson 'n Christus-gesentreerde benadering van leef in 'n gebroke wêreld. Hy gee praktiese stappe vir gebed wanneer 'n mens verward en onseker voel, asook vrae vir groepbesprekings aan die einde van die boek.
Leer my bid, Here sal lesers verseker dat ons geen vraag kan vra waarop God nie 'n antwoord het nie. Hy wag net dat ons vra.
50 hartsgesprekke met die Vader en bemoediging uit sy Woord.
Briewe is 'n intieme manier om met mekaar te kommunikeer. Gewoonlik wys 'n brief iets van jou hart se binnekant. Dit verklap jou drome, of vertel van jou smagting of vrese of diepste twyfel. Net so is ons gesprekke met God briewe waarin ons ons hart voor Hom uitstort.
Briewe aan God is 'n versameling van 50 van hierdie kort versugtinge, dankie-sê-sinnetjies en noodroepe aan God. Die briewe hanteer verskeie aspekte in die lewe, soos kwellinge oor 'n kind, die behoefte om 'n vriendin te vertroos, dankie-sê-briewe vir seëninge en nog vele meer. Ná elke brief is daar ook enkele Skrifaanhalings oor die onderwerp in die brief en 'n gebed.
Briewe aan God is doodgewone gesprekke en gebede op papier - gerig tot God - en geanker in sy Woord.
'n Vrou In Gebed
Die geveg van jou lewe is reg voor jou. Op hierdie oomblik wil die vyand deur slinkse planne verskeie areas van jou lewe omvergooi. 'n Doelgerigte gebedstrategie sal jou meer help as wat jy ooit kon droom.
In 'n Vrou in gebed plaas Priscilla Shirer die dringendheid van 'n doelgerigte gebedsplan op die voorgrond. Sy identifiseer 10 areas vir strategiese gebed, waaronder identiteit, passie, gesin, vrese, reinheid en uitdagings.
'n Vrou in gebed rus vroue toe om hulle eie gebedstrategieë neer te skryf wat hulle gereeld vir hulleself en hulle geliefdes kan bid. Daar is skryfplek vir gebede agter in die boek wat uitgeknip kan word.
Priscilla speel die rol van Elizabeth Jordan in die fliek War Room en gebruik 'n Vrou in gebed om die beginsels uit dié fliek vir vroue deel van hul elkedagse lewe te maak.
Dié boek is 'n praktiese gids vir vroue vir kragtige, doelgerigte gebed.
Meer as 100 gebede vir elke ma wat gekoester wil word in God se sorg en vrede.
Voel jy soms oorweldig deur jou verantwoordelikheid - en feilbaarheid - as 'n ma? In Gebede vir 'n ma se hart herinner Dalene Reyburn jou dat God belowe om vir jou alles te gee wat jy nodig het om die kinders te vorm wat Hy vir jou gegee het.
Die meer as 100 gebede in Gebede vir 'n ma se hart sal jou help besef dat God se teenwoordigheid in jou en jou kinders se lewe die kalmte en krag in elke dag se besigwees is. Die gebede se pragtige ontwerp word gekomplementeer met inspirerende teksverse en is verdeel in sewe temas met 'n kragtige oordenking om elke tema bekend te stel. Die temas sluit in God se intieme kennis van ons lewens, verlossing, sekuriteit en leiding.
Wanneer jy hierdie gebede oor jou kinders bid, ervaar vrede in die wete dat God se liefde en sorg vir hulle meer is as wat jy jou ooit kan voorstel.
Ook beskikbaar in Engels onder titel Prayers for a Mom's Heart
God op soek
R 229Jy spaar R 25
Waar is God? En waar was God? Waar was God toe derduisende Boerevroue en hulle kinders in Engelse konsentrasiekampe gesterf het? Waar was God toe Christennasies mekaar met die Eerste en Tweede Wereldoorloe aan die keel gegryp het? Waar was God toe apartheid mense se lewens verwoes het? Waar was God met 9/11 in Amerika toe terroriste, nogal in die naam van Allah, in geboue vasgevlieg en duisende mense se dood veroorsaak het? Waar was God met Sharpeville? En met Marikana? Waar was God toe booswigte 'n Vrystaatse boer en sy vrou afgemaai het toe hulle na Sondagoggend- kerk by die huis aangekom het? Waar was God toe 'n kindjie van vier in 'n fratsongeluk dood is? Waar was God? Is daar ooit 'n God? Oor sulke vrae, wat tot in die hart van ons bestaan gryp, gaan dit in hierdie boek. Oor ons geloof en twyfel, oor ons "sekerhede" en ons wanhoop. Dis 'n boek wat jou uitnooi om saam te dink.